10 ຄົນ ເສຍຊີວິດ ໃນການໂຈມຕີໂຮງແຮມ ທີ່ນະຄອນຫຼວງອັຟການິສຖານ (ເບິ່ງວີດີໂອ)
ພວກຫົວຮຸນແຮງຕາລີບັນ ສັງຫານພວກພົນລະເຮຶອນ 10 ຄົນ ໃນການເຂົ້າຍຶດ ໂຮງແຮມ ໃນກຸງຄາບູລ.
ບັນດາເຈົ້າໜ້າທີ່ອັຟການີສຖານກ່າວວ່າ ພວກພົນລະເຮືອນອັຟການີສຖານ 10 ຄົນເສຍຊີວິດໃນຄືນວັນອັງຄານວານນີ້ ເວລາພວກຫົວຮຸນແຮງກຸ່ມຕາລີບັນຈຸນຶ່ງທີ່ປະກອບອາວຸດ ໜັກບຸກລຸກເຂົ້າໄປໃນໂຮງແຮມທີ່ຫລູຫລາແຫ່ງນຶ່ງໃນນະຄອນກຸງຄາບູລນັ້ນ ບັນດາເຈົ້າໜ້າທີ່ກ່າວວ່າ ການບຸກເຂົ້າຍຶດໂຮງແຮມ InterContinen-tal Hotel ເປັນ ເວລາ 5 ຊົ່ວໂມງຍຸດຕິລົງຫລັງຈາກພວກໂຈມຕີດ້ວຍ ລະເບີດສະລະຊີບທັງໝົດ 8 ຄົນ ໄດ້ເສຍຊີວິດໄປດ້ວຍການລະເບີດໂຕເອງຕາຍຫລືບໍ່ກໍຖືກກໍາລັງຮັກສາຄວາມປອດໄພ ສັງຫານ ການໂຈມຕີຊຶ່ງໄດ້ເຮັດໃຫ້ຜູ້ຄົນ 8 ຄົນໄດ້ຮັບບາດເຈັບໄປເຊ່ນກັນນັ້ນໄດ້ເກີດຂຶ້ນນຶ່ງມື້ ກ່ອນໄຂກອງປະຊຸມເພື່ອທໍາການໂອ້ລົມສົນທະນາກັນເລື້ອງການມອບໂອນຄວາມຮັບ ຜິດຊອບດ້ານຄວາມປອດໄພເທື່ອລະຂັ້ນໆໃນອັຟການີສຖານໃຫ້ແກ່ກໍາລັງອັຟການີສ ຖານນັ້ນ ບັນດາເຈົ້າໜ້າທີ່ກ່າວວ່າ ພວກທີ່ເສຍຊີວິດໄປນັ້ນສ່ວນຫລາຍເປັນພະນັກງານໃນໂຮງ ແຮມ ແຕ່ຢ່າງນ້ອຍມີຕໍາຫລວດອັຟການີສຖານ 2 ຄົນຮວມຢູ່ນໍາ ກຸ່ມເນໂຕ້ກ່າວວ່າ ໄດ້ມີການເອີ້ນຂໍຄວາມຊ່ອຍເຫລືອເຮືອບິນເຮລີກອບເຕີ 2 ລໍາຂອງ ຕົນໄປຊ່ອຍ ແລະໄດ້ສັງຫານພວກຫົວຮຸນແຮງ 3 ຄົນໃນຈໍານວນພວກຫົວຮຸນແຮງທັງ ໝົດທີ່ໄດ້ພາກັນຂຶ້ນຍຶດຢູ່ເທິງຫລັງຄາໂຮງແຮມນັ້ນ ກຸ່ມຕາລິບັນໄດ້ອ້າງເອົາຄວາມຮັບຜິດຊອບໃນການໂຈມຕີຄັ້ງນີ້ ໂດຍກ່າວວ່າ ພວກຕາ ລິບັນກຸ່ມນີ້ແມ່ນແນເປົ້າໝາຍໃສ່ພວກແຂກຕ່າງປະເທດ ພວກທີ່ມາຮ່ວມກອງປະຊຸມວ່າ ດ້ວຍຄວາມປອດໄພຄັ້ງນີ້ບາງຄົນໄດ້ພັກຢູ່ໂຮງແຮມແຫ່ງດັ່ງກ່າວ